Otto Wilhelm von Struve

Otto Wilhelm von Struve (7. mai 1819 Tartu – 14. aprill 1905 Karlsruhe) oli baltisaksa päritolu Venemaa astronoom.

Ta õppis 1836. aastast Tartu ülikoolis matemaatikat, 1839. aastal lõpetas ülikooli.

Ta oli aastaid Pulkovo observatooriumi direktori abi ja aastatel 1862–1889 direktor. 1894. aastast elas Karlsruhes.

1887. aastal nimetati ta Tartu Ülikooli audoktoriks.

Isiklikku
Tema isa oli astronoom Friedrich Georg Wilhelm Struve. Otto pojad olid astronoomid Hermann Struve (1854–1920) ja Ludwig Struve (1858–1920).

Mälestuse jäädvustamine
Väikeplaneet 768 Struveana on nimetatud astronoomide Friedrich Georg Wilhelm von Struve, Otto Wilhelm von Struve ja Karl Hermann Struve auks.

Viited

Kirjandus
 

Venemaa astronoomid
Baltisaksa teadlased
Tartu Ülikooli füüsika-matemaatikateaduskonna vilistlased
Tartu ülikooli audoktorid
Isikud, kelle järgi on nimetatud asteroid
Sündinud 1819
Surnud 1905